گندھارا

تصغیر|بائیں|گندھار میں بنا بدھا کا مجسمہ
**گانْدھارْ** (دیوناگری: गांधार) یا **گنْدھارَ** (لاطینی: Gandhāra) ایک قدیم ریاست تھی جو مشرقی افغانستان اور خیبر پختونخوا اور صوبہ پنجاب کے علاقے پوٹھوہار کے کچھ علاقوں پر مشتمل تھی۔ پشاور، ٹیکسلا، بگرام لغمان ، سوات ،دیر اور چارسدہ اس کے اہم مرکز تھے۔ یہ دریائے کابل سے شمال کی طرف تھی۔ گندھار چھٹی صدی قبل مسیح سے گیارہویں صدی تک قائم رہی۔

قدیم زمانے میں یہاں کے لوگ ایک ہند آریائی زبان گاندھاری بولتے تھے جو پراکرت زبانوں کے مجموعہ میں شامل ہے۔ گاندھاریوں نے اپنی بولی کو لکھنے کے لیے ایک انوکھا رسم الخط کو ایجاد کیا، کھروشٹھی، جس کے حروف آرامی حروف تہجی سے ماخوذ ہے۔

گندھار دنیا میں اپنے بدھ مذہبی ورثہ کے لیے مشہور ہے۔ یہاں بدھ مذہب کے کئی سارے سوتْر اور الگ الگ مقدس نصوص لکھے گئے تھے اور بہت سے مندر، خانقاہ اور استوپ بنائے گئے تھے۔

## تاریخ
بائیں|400px

گندھار کا ذکر رگ وید اور بدھ روایات میں ہے۔ چینی سیاح ہیوں سانگ جو یہاں زیارتوں کے لیے آیا تھا تفصیل سے اس کا ذکر کیا ہے۔ یہ علاقہ ایران کا ایک صوبہ بھی رہا اور سکندر اعظم بھی یہاں آیا۔ فلسفی کوٹلیا چانکیہ بھی یہاں مقیم رہا۔ کُشان دور گندھار کی تاریخ کا سنہرا دور تھا۔ کشان بادشاہ کنشک کے عہد میں گندھار تہزیب اپنے عروج پر پہنچی۔ گندھار بدھ مت کی تعلیمات کا مرکز بن گیا اور لوگ یہاں تعلیم حاصل کرنے آنے لگے۔ یونانی، ایرانی اور مقامی اثرات نے مل کر گندھار کے فن کو جنم دیا۔ ہن حملہ آوروں کا پانچویں صدی میں یہاں آنا بدھ مت کے زوال کا سبب بنا۔ محمود غزنوی کے حملوں کے بعد گندھار تاریخ سے محو ہو گیا۔
گندھار وادی کابل و غزنوی سے لے کر دریائے سندھ کے پار تک جس میں صوابی، سوات، مردان اور راولپنڈی تک کے علاقے شامل تھے۔ عرب مورخین نے گندھار کی ہندوستانی سلطنت کو جو دریائے سندھ سے دریائے کابل تک پھیلی تھی قندھار (گندھار) کے نام سے یاد کرتے ہیں۔ البیرونی نے قندھار (گندھار) کا ذکر کرتے ہوئے لکھتا ہے کہ اس کی راجدھانی وہنڈ یا اوہنڈ تھی۔ المسعودی نے قندھار (گندھار) کا ذکر کرتے ہوئے لکھتا ہے کہ یہ الجزر (گوجروں) کا ملک ہے اور دریائے کابل جو دریائے سندھ میں گرتا پر واقع ہے۔
	اس علاقے کا سب سے پہلا تذکرہ آریوں کی مذہبی کتاب ’رگ وید‘ میں ملتا ہے۔ کیوں کے اس کے بھجنوں میں اس علاقے کے اہم دریاؤں کابل، سوات اور گومل کا تذکرہ ملتا ہے۔ اس سے اندازہ ہوتا ہے کہ اس علاقے پر آریاؤں نے قبضہ کر لیا تھا۔ اس علاقے میں جو آثار ملے ہیں انھیں گندھار کی گورستانی تہذیب (Gandhara Grave Culture) کا نام دیا گیا ہے۔ مہابھارت سے پتا چلتا ہے کہ یہاں گندھار یا گاندھارَ کی ریاست تھی جسے کوشل (Koshala) کے حکمران نے کیکیہ (KaKiya) کی مدد سے زیر کیا تھا۔ کوشل کے دو بیٹوں ٹکسا (Taksa) اور پو شکلا (Poskda) نے دو شہروں تَکْشْشِلا (Takshashilā) یعنی ٹیکسلہ (Taksla) اور پوشکلہ وتی (Poshkalawati) (چارسدہ) کی بنیاد رکھی۔ یہ ریاست دریائے سندھ کے دونوں طرف پھیلی ہوئی تھی۔
	بعض ماہرین آثار قدیمہ کا خیال ہے کہ ٹیکسلا کی بنیاد ٹکا (Taka) نامی قبیلے نے آباد کیا تھا، جو وسط ایشیاء سے آیا تھا۔ چنانچہ اس کے نام پر ٹکلاشیلا پڑا جو رفتہ رفتہ ٹیکسلا ہو گیا۔ اس کی تصدیق اس دور کے یونانی مورخ نے بھی کی ہے اور اسے ٹیکسائلو (Taksailo) کا شہر بتایا ہے۔
	بدھ مذہب کی کتابوں میں گندھار کا ذکر ملتا ہے۔ گوتم بدھ کے زمانے میں ٹیکسلہ کی شہرت ایک علمی مرکز کی تھی، جہاں دور دور سے لوگ تحصیل علم کے لیے آتے تھے۔ یونانی جغرافیہ داں اسطرابون (Strabo) کے مطابق دریائے سندھ ہند اور آریانہ (Aryana) کے درمیان سرحدکی حثیت رکھتا تھا۔ آریانہ میں کابل، گومل، کرم، قندھار اور مغربی گندھارکے علاقے شامل تھے۔ چھٹی صدی قبل عیسوی میں آریانہ کا علاقہ کاایک وسیع علاقہ گندھارکے حکمران پوکوستی کی مملکت میں شامل تھا۔ 515۔ 518 ق م کے درمیان دارانے حملہ کرکے وادی سندھ کے مغربی حصہ پر قبضہ کر لیا۔ اس نے یہاں ایرانیوں اور یونانیوں کو آباد کیا۔ یہ تسلط غالباََ ارتاکسز (044۔ 853 ق م) کے عہد میں ختم ہو گیا تھا۔ کیوں کہ جب یہاں سکندر نے حملہ کیا تو ایرانی تسلط نہیں تھا۔
	سکندر نے 327 ق م میں کوہ ہندو کش غبور کیا اور مختلف شہروں کو جنگ و جدل کے ذریعے مطیع کرتا ہوا اوہنڈ کے مقا م پر دریائے سندھ کو غبور کیا جہاں ٹیکسلا کے راجا نے اس کا استقبال کیا۔ ٹیکسلا کے امبھی نے سکندر کی اطاعت قبول کرلی تھی۔ اس طرح یونانی 326 ق م میں پنجاب میں داخل ہو گئے۔
	اسکندر کے چند سال بعد ہی چندر گپت موریا نے یونانی بالادستی کے خلاف بغاوت کردی اور اس نے دریائے سندھ کے مشرقی حصوں کو اپنی مملکت میں شامل کر لیا۔ اسکندر کے سپہ سالار سلوکس نے سکندر کے مفتوع علاقوں کو دوبارہ فتح کرنے کی کوشش کی مگر کامیاب نہیں ہوا۔ اشوک کے بعد جب موریہ سلطنت کا شیرازہ بکھر گیا۔ کابل، غزنی، پنجاب و سندھ پر اسو بھاگ سن نے قبضہ کر لیا۔ اس پر انطیوکس اعظم (Antiochus The Great) نے حملہ کر دیا۔ اسو بھاگ نے شکست کھائی مگر انطیوکس اعظم بھی مارا گیا۔ اسوبھاگ کے بعد اس کا بیٹاگج حکمران ہوا۔ پھر اس علاقہ پر یونانی حمکمران ہو گئے۔ سیتھی یونانی حکومت ختم کرکے سیستان سے ہوتے ہوئے اس علاقے پر قابض ہو گئے۔
	سیتھی جب پارتھیوں کے زیر اثر ہوئے تو اس علاقہ پر ان کا تسلط ہو گیا۔ مگر جلد ہی یہ سرزمین کشانوں کے قبضہ میں آگئی۔ کشنوں کا خاتمہ ہنوں نے کیا، اس طرح اس علاقہ پر یوچیوں کی چار سو سالہ حکمرانی کا خاتمہ ہو گیا۔ اس علاقہ پر ہنوں کے زابلی مملکت کی حکمرانی تھی۔ ہنوں نے تقریباً دوسو سال حکمرانی کی۔ افغانستان میں ان کی قوت کو ترکوں نے صدمہ پہنچایا اور برصغیر میں ایک قومی وفاق نے ان کی حکومت کا خاتمہ کر دیا۔
	جس وقت چینی سیاح شیون تسْانگ (Xuanzang) (630ء) اور وانگ شیون تسْہ (Wang Xuance) نے برصغیر کی سیاحت کی تھی، اس وقت گندحارا پر کشتری خاندان کی حکومت تھی۔ ان کا دار الحکومت کاپسا (موجودہ بلگرام کابل کے شمال میں) تھا۔ البیرونی انھیں ترک بتاتا ہے۔ اس خاندان کی حکومت آخری حکمران کو اس کے وزیر کلیر عرف للیہ نے قید کرکے ہندو شاہی یا برہمن شاہی خاندان کی بنیاد رکھی۔ برہمن شاہی اس علاقے کا آخری حکمران خاندان تھا، جس نے مسلمانوں کا مقابلہ کیا۔ یہ خاندان ابتدائے اسلام سے 421ھ / 1030 تک حکمران رہا۔ جب افغانستان کے مشرقی حصوں پر اسلامی لشکر کا قبضہ ہو گیا، تو اس کا دار الحکومت کاپسا سے گردیز، کابل، پھر اوہنڈ اور آخر میں نندانہ (جہلم کے قریب) منتقل ہو گیا۔ جہاں ان کا محمود غزنوی نے خاتمہ کر دیا۔

## حوالہ جات

## نگار خانہ

Image:GandharaMotherGoddess.JPG|
Image:Standing_Bodhisattva_Gandhara_Musee_Guimet.jpg|
Image:BuddhaHead.JPG|
Image:Gandhara Buddha.jpg|
Image:BuddhaAcanthusCapitol.JPG|
Image: GandharanAtlas.JPG|
Image:KushanMaitreya.JPG|
Image:Indo-GreekBanquet.JPG|
Image:MayaDream.jpg|
Image:SiddhartaBirth.jpg|
Image:LeavingPalace.jpg|
Image:EndAscetism.JPG|
Image:Sarnath3.JPG|
Image:Gandhara Buddha scene.jpg|
Image:Paranirvana.JPG|
Image:HaddaSculpture.jpg|
Image:HaddaBodhisattva.jpg|
Image:GandharaScrolls.JPG|
Image:GandharaFrieze.JPG|
Image:StonePalette1.JPG|
Image:Hadda laughing boy 008.jpg|
Image:Gandhara, bodhisattva assiso, II sec..JPG|



زمرہ:مہا جن پد
زمرہ:کابل شاہی
زمرہ:راماین کی مملکتیں
زمرہ:تہذیبیں
زمرہ:پاکستان میں آثار قدیمہ
زمرہ:جنوبی ایشیا کے سابقہ ممالک
زمرہ:تاریخ پاکستان
زمرہ:ہندوستان کی قدیم بادشاہتیں اور مملکتیں
زمرہ:ایشیا کی سابقہ فرماں روائیاں
زمرہ:افغانستان میں ہندومت
زمرہ:افغانستان میں بدھ مت
زمرہ:ہندو علم الاساطیر میں مقامات
زمرہ:پاکستان میں بدھ مقامات
زمرہ:قدیم اقوام
زمرہ:پاکستان کے تاریخی خطے
زمرہ:پاکستان کی قدیم تاریخ
زمرہ:قبل از تاریخ پاکستان
زمرہ:ویکی ڈیٹا سے مختلف مختصر وضاحت
زمرہ:قدیم ایشیا